CELEX: 62018CN0721
Language: lv
Date: 2018-11-16 00:00:00
Title: Lieta C-721/18: Lūgums sniegt prejudiciālu nolēmumu, ko 2018. gada 16. novembrī iesniedza Oberlandesgericht Düsseldorf (Vācija) – Ferrari S.p.A./DU

11.2.2019   
            
            
               LV
            
            
               Eiropas Savienības Oficiālais Vēstnesis
            
            
               C 54/8
            
         
      Lūgums sniegt prejudiciālu nolēmumu, ko 2018. gada 16. novembrī iesniedza Oberlandesgericht Düsseldorf (Vācija) – Ferrari S.p.A./DU
      (Lieta C-721/18)
      (2019/C 54/11)
      Tiesvedības valoda – vācu
      
         Iesniedzējtiesa
      
      
         Oberlandesgericht Düsseldorf
      
      
         Pamatlietas puses
      
      
         Prasītāja: Ferrari S.p.A.
      
      
         Atbildētājs: DU
      
         Prejudiciālie jautājumi
      
      
                  1)
               
               
                  Vai, izskatot jautājumu, vai preču zīme, kas reģistrēta plašai preču kategorijai – izskatāmajā lietā: sauszemes transportlīdzekļi, it īpaši automobiļi un to daļas –, bet faktiski tiek izmantota tikai īpašam tirgus segmentam – izskatāmajā lietā: dārgām luksusa klases sporta automašīnām un to daļām –, pēc veida un apjoma ir faktiski lietota Direktīvas 2008/95/EK (1) 12. panta 1. punkta nozīmē, ir jāņem vērā reģistrētās preču kategorijas tirgus kopumā vai arī var ņemt vērā īpašo tirgus segmentu? Vai tad, ja lietošana īpašajā tirgus segmentā ir pietiekoša, preču zīme procesā par izslēgšanu no reģistra, kura pamats ir tās atcelšana, ir saglabājama šajā tirgus segmentā?
               
            
                  2)
               
               
                  Vai preču zīmes īpašnieka īstenota lietotu preču tirdzniecība, kuras preču zīmes īpašnieks jau ir laidis tirgū Eiropas Ekonomikas zonā, ir preču zīmes lietošana Direktīvas 2008/95/EK 12. panta 1. punkta nozīmē?
               
            
                  3)
               
               
                  Vai preču zīme, kas reģistrēta ne vien attiecībā uz preci, bet turklāt arī attiecībā uz šīs preces daļām, tiek izmantota, lai saglabātu ar to saistītās tiesības, arī attiecībā uz preci, ja šī prece vairs netiek tirgota, bet tiek tirgoti ar šo preču zīmi apzīmēti piederumi un rezerves daļas iepriekš tirgotai un ar preču zīmi apzīmētai precei?
               
            
                  4)
               
               
                  Vai, vērtējot jautājumu, vai preču zīme faktiski tiek lietota, ir jāņem vērā arī tas, vai preču zīmes īpašnieks, gan neizmantojot preču zīmi, tomēr piedāvā noteiktus pakalpojumus jau pārdotām precēm?
               
            
                  5)
               
               
                  Vai, pārbaudot preču zīmes lietošanu attiecīgajā dalībvalstī (izskatāmajā lietā – Vācijā) Direktīvas 2008/95/EK 12. panta 1. punkta nozīmē, atbilstoši Deutsch-Schweizerischer Staatsvertrag vom 13. April 1892 betreffend den gegenseitigen Patent-, Muster- und Markenschutz [Šveices un Vācijas 1892. gada 13. aprīļa Nolīguma par patentu, dizainparaugu un preču zīmju savstarpējo aizsardzību] 5. pantam ir jāņem vērā arī attiecīgās preču zīmes lietošana Šveicē?
               
            
                  6)
               
               
                  Vai ar Direktīvu 2008/95/EK ir saderīgi preču zīmes īpašniekam, pret kuru tiek celta prasība par preču zīmes atcelšanu, gan noteikt apjomīgu pienākumu sniegt paskaidrojumus par preču zīmes lietošanu, tomēr pierādīšanas neiespējamības risku attiecināt uz prasītāju, kurš ir iesniedzis pieteikumu par preču zīmes izslēgšanu no reģistra?
               
            
         (1)  Eiropas Parlamenta un Padomes Direktīva 2008/95/EK (2008. gada 22. oktobris), ar ko tuvina dalībvalstu tiesību aktus attiecībā uz preču zīmēm; OV 2008, L 299, 25. lpp..